CELEX: 32019D1223(01)
Language: bg
Date: 2019-12-16 00:00:00
Title: Решение на Бюрото на Европейския парламент от 16 декември 2019 година за изменение на мерките по прилагане на Устава на членовете на Европейския парламент2019/C 431/09

23.12.2019   
               
               
                  BG
               
               
                  Официален вестник на Европейския съюз
               
               
                  C 431/9
               
            
         РЕШЕНИЕ НА БЮРОТО НА ЕВРОПЕЙСКИЯ ПАРЛАМЕНТ
         от 16 декември 2019 година
         за изменение на мерките по прилагане на Устава на членовете на Европейския парламент
         (2019/C 431/09)
         БЮРОТО НА ЕВРОПЕЙСКИЯ ПАРЛАМЕНТ,
         като взе предвид Договора за функционирането на Европейския съюз, и по-специално член 223, параграф 2 от него,
         като взе предвид Устава на членовете на Европейския парламент (1),
         като взе предвид член 25 от Правилника за дейността на Европейския парламент,
         като има предвид, че:
         
                     (1)
                  
                  
                     В съответствие с член 69, параграф 1 от Мерките по прилагане на Устава на членовете на Европейския парламент (2) (наричани по-долу „Мерките по прилагане“) всяка година размерът на надбавките за пътни разноски, разноски за престой и общи разноски подлежи на индексация от Бюрото, като максималният размер е равен на годишния процент на инфлация в Европейския съюз през месец октомври на предходната година, публикуван от Евростат.
                  
               
                     (2)
                  
                  
                     Съгласно посоченото от Евростат на 15 ноември 2019 г. процентът на инфлация в Европейския съюз за периода от октомври 2018 г. до октомври 2019 г. е 1,1 %. Новият размер на сумите, произтичащ от корекцията, която е необходимо да се извърши, за да се вземе предвид този процент на инфлация, следва да се прилага от 1 януари 2020 г. и Мерките по прилагане следва съответно да се изменят.
                  
               
                     (3)
                  
                  
                     Съгласно член 69, параграф 2 от Мерките по прилагане максималната сума за поемане на разноски за парламентарни сътрудници, посочена в член 33, параграф 4 от Мерките по прилагане, се индексира при необходимост всяка година въз основа на данните, определени в съответствие с член 65 от Правилника за длъжностните лица на Европейския съюз, предвиден с Регламент (Евратом, ЕОВС, ЕИО) № 259/68 (3).
                  
               
                     (4)
                  
                  
                     Във връзка с това Комисията определи ставка на корекция за 2019 г. в размер на 2 %. Следователно максималната месечна сума за поемане на разноските за парламентарни сътрудници, следва да се увеличи на 25 442 EUR, считано от 1 юли 2019 г.,
                  
               ПРИЕ НАСТОЯЩОТО РЕШЕНИЕ:
         
            Член 1
            Мерките по прилагане се изменят, както следва:
            
                        1)
                     
                     
                        Член 20, параграф 1 се изменя, както следва:
                        
                                    а)
                                 
                                 
                                    буква а) се заменя със следното:
                                    
                                                „а)
                                             
                                             
                                                за разстояние от 0 до 50 km: 23,89 EUR;“
                                             
                                          
                              
                                    б)
                                 
                                 
                                    буква в) се заменя със следното:
                                    
                                                „в)
                                             
                                             
                                                за разстояние от 251 до 1000 km: 0,07 EUR/km;“.
                                             
                                          
                              
                  
                        2)
                     
                     
                        Член 22 се изменя, както следва:
                        
                                    а)
                                 
                                 
                                    параграф 1 се заменя със следното:
                                    
                                       „1.   Максималният размер на възстановяване на пътни разноски годишно за пътуванията по член 10, параграф 1, буква б) е 4 503 EUR.“;
                                    
                                 
                              
                                    б)
                                 
                                 
                                    в параграф 3 първата алинея се заменя със следния текст:
                                    
                                       „3.   Максималният годишен размер на възстановяване на пътни разноски за пътуванията на председателите на комисии или подкомисии за участие в конференции или прояви на европейска тема, свързани с правомощията на тяхната комисия или подкомисия и имащи парламентарна насока, е 4 503 EUR. За участие в тези прояви е необходимо предварително разрешение от председателя на Парламента след проверка за наличност на тези средства в рамките на гореспоменатия максимален размер.“
                                    
                                 
                              
                  
                        3)
                     
                     
                        В член 24 параграф 2 се заменя със следното:
                        
                           „2.   Когато официалната дейност се провежда на територията на Съюза, членовете на ЕП получават фиксирана надбавка в размер на 323 EUR.“
                        
                     
                  
                        4)
                     
                     
                        В член 26 параграф 2 се заменя със следното:
                        
                           „2.   Месечната сума на надбавката по член 25 е в размер на 4 563 EUR.“
                        
                     
                  
                        5)
                     
                     
                        В член 33 параграф 4 се заменя със следното:
                        
                           „4.   Максималната месечна сума за поемане на разноски за всички сътрудници, посочени в член 34, е в размер на 25 442 EUR, считано от 1 юли 2019 г.“
                        
                     
                  
         
            Член 2
            Настоящото решение влиза в сила в деня след публикуването му в Официален вестник на Европейския съюз.
            
            Настоящото решение се прилага от 1 януари 2020 г., с изключение на член 1, параграф 5, който се прилага от 1 юли 2019 г.
         
         
            (1)  Решение 2005/684/ЕО, Евратом на Европейския парламент от 28 септември 2005 година за приемане на Устав на членовете на Европейския парламент (ОВ L 262, 7.10.2005 г., стр. 1).
         
            (2)  Решение на Бюрото на Европейския парламент от 19 май и 9 юли 2008 г. относно мерки по прилагане на Устава на членовете на Европейския парламент (ОВ C 159, 13.7.2009 г., стр. 1).
         
            (3)  ОВ L 56, 4.3.1968 г., стр. 1.